**MINISTERUL SĂNĂTĂȚII**

**DIRECŢIA PERSONAL ȘI STRUCTURI SANITARE**

**SERVICIUL ÎNCADRĂRI PERSONAL**

**ANUNŢ**

Ministerul Sănătății organizează în data de 19.03.2024, ora 11.00 la sediul Ministerului Sănătății, examen pentru promovarea în grad profesional superior celui deținut pentru funcționarii publici de execuție care îndeplinesc condițiile pentru promovare, pe domeniile în care aceștia își desfășoară activitatea, din cadrul Serviciului Achiziții, Direcția Patrimoniu și Achiziții, cu o durata normală a timpului de munca de 8 ore/zi, 40 ore /saptamana, după cum urmează:

**Organizarea examenului:**

Probele stabilite pentru concurs se vor desfășura la sediul Ministerului Sănătătii (intrarea Cristian Popișteanu nr. 1-3, sector 1, București), astfel:

* Selecție dosare: 11.03.2024- 15.03.2024;
* Proba scrisă : 19 Martie 2024, ora 11:00; notarea probei scrise se face în termen de maximum 72 de ore de la finalizarea probei.
* Interviul - data susținerii interviului se va stabili odata cu afișarea rezultatelor probei scrise (maxim 5 zile lucrătoare de la data probei scrise).

Dosarele de înscriere la concurs se vor depune în termen de 20 zile de la data publicări anunțului, respectiv în perioada **19 Februarie - 11 Martie 2024**, între orele 09:00-16:00 (luni-joi), 09.00 – 13:00 (vineri), la sediul Ministerului Sănătății din Intrarea Cristian Popișteanu nr. 1-3, sector 1, București – și în format electronic la secretarul comisiei de concurs: Secretar: Barbu Laura- consilier principal, email: laura.barbu@ms.ro, telefon: 0213 072 603.

**Condiţii de participare:**

Pentru a participa la examenul de promovare în gradul profesional imediat superior celui deținut, funcţionarul public trebuie să îndeplinească cumulativ următoarele condiţii:

1. să aibă cel puțin 3 ani vechime în gradul profesional al funcției publice din care promovează;
2. să fi obținut cel puțin calificativul „bine” la evaluarea performanțelor individuale în ultimii 2 ani de activitate;
3. să nu aibă o sancțiune disciplinară neradiată în condițiile prezentului cod.

**Dosarul de concurs, conţine în mod obligatoriu:**

**a)** copie de pe carnetul de muncă sau adeverinţa eliberată de compartimentul de resurse umane în vederea atestării vechimii în gradul profesional din care se promovează;

**b)** copii de pe rapoartele de evaluare a performanţelor profesionale individuale din ultimii 2 ani de activitate;

**c)** adeverinţa eliberată de compartimentul de resurse umane în vederea atestării situaţiei disciplinare a funcţionarului public, în care se menţionează expres dacă acestuia i-a fost aplicată o sancţiune disciplinară, care să nu fi fost radiată;

**d)** dovada obţinerii numărului minim de credite prin participarea la programe de formare, de perfecţionare, seminare, conferinţe, schimburi de experienţă sau vizite de studiu, în condiţiile legii, sau a urmării unei forme de perfecţionare profesională cu durata de minimum 30 de ore în ultimii 3 ani de activitate;

**e)** formularul de înscriere prevăzut în anexa nr. 10.

**Bibliografia și tematică :** *\*Anexa 1*

**\*Anexa nr. 1**

***Bibliografie necesară***

***susţinerii examenului pentru promovarea în grad profesional a funcționarului public din cadrul Serviciului Achiziții, Direcția Patrimoniu și Achiziții***

**Bibliografia de examen:**

1. Legea nr. 98/2016 privind achizițiile publice, cu modificările și completările ulterioare;
2. HG nr. 395/2016 pentru aprobarea Normelor metodologice de aplicare a prevederilor referitoare la tribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
3. Constituția României, republicată;
4. OG nr. 57/2019 privind Codul administrativ, cu modificările și completările ulterioare;
5. OG 137/2000 privind prevenirea și sancționarea tuturor formelor de discriminare;
6. Legea nr. 202/2002 privind egalitatea de șanse între femei și bărbați, republicată.

 **Tematica de examen:**

1. Legea nr. 98/2016 privind achizițiile publice, cu modificările și completările ulterioare- act integral;
2. HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare- act integral;
3. Constituția României, republicată- Titlul I și II;
4. OG 57/2019 privind Codul administrativ, cu modificările și completările ulterioare- Partea VI;
5. OG nr. 137/2000 privind prevenirea și sancționarea tuturor formelor de discriminare, republicată- act integral;
6. Legea nr. 202/2002 privind egalitatea de șanse și de tratament între femei și bărbați, republicată- act integral.

***NOTĂ : toate actele normative prevăzute în bibliografie vor fi studiate în formă actualizată, republicată, cu modificările și completările ulterioare.***

**Afișat astăzi, 19 Februarie 2024 la sediul Ministerului Sănătății și pe pagina de web a ministerului.**